Almenna fundarrøðin kring landið um rørslu heldur fram. Týskvøldið 5. mai klokkan 19.30 vitjar rundferðin í Eysturoy. Rørsluárið er fyri øll, ung sum gomul, kvinnur og menn, norðanfjørðs, sunnanfjørðs, ja øll. Tí verður nú skipað fyri almennum fundum um rørslu kring landið. Á fundunum fáa áhugað høvið at hoyra, hvussu vit kunnu fáa fólk at røra seg meira á arbeiðsplássum, barnagørðum, skúlum, ellisheimum og í frítíðini annars. Rørslufundur verður í B68-húsinum á Svangaskarði týskvøldið við hesari skrá: • Vælkomin–Hans Pauli Strøm, landsstýrismaður í heilsumálum og Johan Dahl, landsstýrismaður í vinnumálum bjóða vælkomin • Hvussu nógv røra vit okkum í Føroyum? –Pál Weihe, formaður, Fólkaheilsuráðið • Kropslig venjing og heilsa–Magni Mohr, ph. d. í human fysiologi • Hvat ítróttafeløgini kunnu gera? –Sølvi Reinert Hansen, ÍSF-forseti • Føroyar í rørslu: Nøkur dømi um ítøkilig átøk fyri at fremja rørslu í 2009 • Býarskipan og rørsla–Dávur Winther, mentanarleiðari, Klaksvíkar Kommuna • Eldri og rørsla–Benadicta Ellingsgaard, fysioterapeutur og Martha Reyðberg, ergoterapeutur, Nærverkið • Rørsla á arbeiðsplássinum–Hákun Djurhuus, stjóri, SEV • Rørsla hjá børnum og ungum í skúlum–Óli Jákup Joensen, varaskúlastjóri • Rørsla hjá børnum á dagstovnum–Tóra Johannessen, dagstovnaleiðari • Kjak um, hvat kann gerast á staðnum Tað eru Fólkaheilsuráðið og ÍSF, sum saman við landsstýrismanninum í heilsumálum, ið eru stigtakarar til rundferðina. Almennu fundirnir eru ókeypis.